

# Kolamäen alueen katujen peruskorjauksen katu- ja rakennussuunnittelu

## 13.3.2024

## OSALLISTUMIS- JA ARVIOINTISUUNNITELMA

## Hei, lähetämme osallistumis- ja arviointisuunnitelman tiedoksi kaikille, joita ovat kiinteistöjen omistajat, asukkaat ja niissä toimivat yritykset, sekä niille viranomaisille, yhdistyksille ja yhteisöille, joiden toimialaa rakentaminen alueella koskee.

Kuva, joka sisältää kohteen kartta, teksti, atlas

Kuvaus luotu automaattisesti

**Aluerajaus** ©Oulun kaupunki, Yhdyskunta- ja ympäristöpalvelut

## Hankkeen lähtökohdat

Oulun kaupungin Yhdyskunta- ja ympäristöpalvelut on käynnistänyt suunnittelun Kiimingissä sijaitsevan Kolamäen alueen peruskorjaamiseksi. Suunnittelualueeseen kuuluu

Kaista-ahontie Isosuonojaan saakka, Kolamäentie, Ukkolantie, Kiertotie, Honkitie, Kivitie, Kivipolku ja Pikkukierto sekä vesihuoltosuunnittelun osalta Koitelinkoskentien alitus ja Oskari Jauhiaisen tie.

Alueella on voimassa olevat asemakaavat 255-Ak1980/1, 255-Ak1977/2, 255-Ak1974/1, 255-Ak1972/1, 255-Ak1985/2, 255-Ak2000/3, 255-Ak1992/5, 255-Ak1983/2, 255-Ak1987/7, 255-Ak1990/10, 255-Ak1993/5, 255-Akm2006/3 ja 564-2398.

## Kuva, joka sisältää kohteen kartta, teksti, Suunnitelma Kuvaus luotu automaattisesti

**Asemakaava** ©Oulun kaupunki, Yhdyskunta- ja ympäristöpalvelut

## Mitä alueelle suunnitellaan?

Suunnittelualueelle laaditaan katujen rakennussuunnitelmat sekä kunnallistekniset suunnitelmat,

joihin sisältyy, vesijohdon, jätevesiviemärin, hulevesiviemäröinnin ja muun alueellisen kuivatuksen

uusiminen sekä katuvalaistuksen uusiminen. Suunnitteluhankkeen tavoitteena on peruskorjata alueen kadut ja kunnallistekniset verkostot sekä parantaa alueellista kuivatusta. Suunnitelman toimenpiteillä parannetaan jalankulun ja pyöräilyn turvallisuutta ja yleistä liikenneturvallisuutta.

## Työn eteneminen ja keitä kuulemme työn aikana

Suunnittelutyö on aloitettu tammikuussa 2024 ja rakennussuunnitelmat valmistuvat vuoden 2024 aikana. Rakentaminen toteutetaan vaiheittain ja rakentamisen aloitus ajoittuu määrärahojen puitteissa vuoteen 2025. Rakentamista yhteensovitetaan Kolamäen eteläpuolisen Ahonkankaan kaava-alueen rakentamisen kanssa esimerkiksi hulevesien purkureittien ja ylijäämämaiden hyödyntämisen osalta.

Osallisia ovat suunnittelualueeseen rajautuvien kiinteistöjen omistajat ja asukkaat sekä kiinteistöissä

toimivat yritykset ja muut, joiden toimintaan ratkaisut vaikuttavat. Osallisia ovat myös viranomaiset

sekä yhdistykset ja yhteisöt, joiden toimialaa rakentaminen koskee. Osallistumis- ja arviointisuunnitelma lähetetään tiedoksi osallisille. Osalliset voivat tutustua suunnitelmaan ja esittää

siihen liittyviä mielipiteitään koko suunnittelun ajan ottamalla yhteyttä suunnittelijoihin.

Oulun kaupungin yhdyskuntalautakunta asettaa katusuunnitelman nähtäville, josta ilmoitetaan

erikseen.

Suunnitelmiin liittyviä mielipiteitä voit esittää koko suunnittelun ajan ottamalla yhteyttä tämän kirjeen allekirjoittaneisiin suunnittelijoihin tai lähettämällä palautetta osoitteessa *ouka.fi/palaute*.

## Kuva, joka sisältää kuvauksen hankkeen etenemisestä: Aloitus, luonnosten esittely, nähtävillä olo, muistutusten käsittelyvaihe, katusuunnitelmien hyväksyntä, rakennussuunnittelu ja -suunnitelmat ja rakentaminen.

**Työn eteneminen. Olemme nyt suunnittelun aloitusvaiheessa.**

## Tervetuloa avoimeen yleisötilaisuuteen

Suunnittelutyön aikana suunnitelmaluonnoksia esitellään **tiistaina 23.4.2024 klo 17.00** alkaen **Syke-talon (Kirjastokuja 1, Kiiminki) Sykesalissa**. Voit osallistua yleisötilaisuuteen myös **Teams-sovelluksella**.

Esiteltävät suunnitelmaluonnokset sekä linkki Teams-tilaisuuteen osallistumiseen löytyvät kaupungin hankesivulta, jolta voit seurata hankkeen etenemistä: [*https://www.ouka.fi/oulu/kaupunkisuunnittelu/suunnitelmat-ja-hankkeet*](https://www.ouka.fi/oulu/kaupunkisuunnittelu/suunnitelmat-ja-hankkeet)*.* Linkki ja aineisto lisätään sivustolle viimeistään kaksi päivää ennen yleisötilaisuutta.

## Katusuunnitelmien nähtäville asettaminen

Oulun kaupungin yhdyskuntalautakunta asettaa nähtäville maankäyttö- ja rakennuslain mukaiset katusuunnitelmat arviolta kesäkuussa 2024, jolloin sinulla on mahdollisuus tehdä suunnitelmista muistutuksia. Tiedotamme tästä lähempänä kyseistä ajankohtaa.

## YHTEYSTIEDOT

## **Oulun kaupunki, Yhdyskunta- ja ympäristöpalvelut** Kari Kreus, puh. 044 703 2210/ suunnittelu Sähköposti: Kari.Kreus@ouka.fi

**Oulun Vesi**

Jukka Heinonen, puh. 040 358 3099

Sähköposti: [jukka.heinonen@ouka.fi](mailto:jukka.heinonen@ouka.fi)

**WSP Finland Oy**  
Viljo Heikkinen, puh. 040 566 7034  
Sähköposti: [viljo.heikkinen@wsp.com](mailto:viljo.heikkinen@wsp.com)